stanford-oval/wikipedia huggingface dataset:
Pyhtäänjärvi

| Pyhtäänjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°18′47″N, 26°03′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskujoki:  Pyhtäänjoki Leppäveteen 
Järvinumero:  14.315.1.002
Mittaustietoja
Pinnankorkeus:  81 m  
Pituus:  5,5 km  
Leveys:  2,3 km  
Rantaviiva:  19,468 km  
Pinta-ala:  3,97416 km²  
Tilavuus:  0,02511507 km³  
Keskisyvyys:  6,32 m  
Suurin syvyys:  23 m  
Saaria:  2 
 fiPyhtäänjärvi 
Pyhtäänjärvi  on Keski-Suomessa Laukaan Saviolla sijaitseva järvi.
Maantietoa

Järven pinta-ala on 397 hehtaaria eli 4,0 neliökilometriä, se on 5,5 kilometriä pitkä ja 2,3 kilometriä leveä. Se sijaitsee Leppäveden ja Lievestuoreenjärven välisellä kannaksella, jonka se lähes katkaisee. Järven pohjoispuolitse kulkee osa viime jääkauden loppuvaiheessa syntyneestä Sisä-Suomen reunamuodostumasta, joka on sen eteläisempi sivumuodostuma. Se alkaa Leppäveden rannassa Onkiniemestä ja kulkee Pyhtäänjärven pohjoisrantoja seuraten kohti koillista . Järven lounaispäästä eli Savionlahdelta on matkaa Leppäveteen 800 metriä ja kaakkoispään Naaranlahdelta Lievestuoreenjärveen on matkaa kilometri. Järvi on V-kirjaimen muotoinen niin, että terävä kärki osoittaa pohjoiseen. Muodon aiheuttaa kaksi kilometriä pitkä Oksalanniemi, joka työntyy kohti pohjoista. Niemellä sijaitseva Niemenvuori kohoaa lähes 65 metrin korkeuteen järvestä. Samoin tekee Pyhtäänvuori, joka on jääkaudella syntynyt drumliini  järven koillispuolella. Näiden seikkojen takia ei järvellä ole ulkomittojen mukaisia laajoja järvenselkiä; järvi on pitkä ja kapea ja taittuu keskeltä lähes kaksin kerroin. Järven poikittainen leveys on suurimmillaan alle kaksi kilometriä. Järvellä on kartan mukaan kaksi saarta. Aittosaari sijaitsee Oksalanniemen kärjen edustalla ja Sellinsaari sijaitsee kaakkoishaaran itärannassa. Sellinsaari on 70 metriä pitkä ja siellä on vapaa-ajan asunto. Aittosaari on 50 metriä pitkä, mutta se on autio.
Järvi on luodattu. Järven tilavuus on 25,1 miljoonaa kuutiometriä eli 0,0251 kuutiokilometriä. Sen keskisyvyys on 6,3 metriä ja suurin syvyys on 23 metriä. Syvin kohta sijaitsee Savionlahdella Matoniemen pohjoispuolella, jossa sijaitsee yli 20-metrinen syvänne. Pohjoislahden suulla sijaitsee yksi 16 metriä syvä kohta ja Savionlahden suun edustalla 14 metriä syvä kohta. Järven rantaviivan pituus on 19,5 kilometriä ja sen rannat ovat pääosin metsämaata, jonka yhtenäisyyttä rikkovat Oksalankylällä, Kivelänmäellä, Puttolassa ja Saviolla sijaitsevat peltoalueet. Järven lähialueet ovat haja-asutusaluetta, jossa on noin 50 rannoille rakennettua vapaa-ajan asuntoa. Niihin tulee tiet seututieltä 640, yhdystieltä 16727 ja Kivimäen ja Puttolan kautta kulkevilta kyläteiltä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pyhtäänjärven valuma-alueeseen (14.315) järvi kuuluu. Järven vedenpinnan korkeus on 81,0 metriä mpy. Pyhtäänjärvi on valuma-alueena latvavesiä ja sen valuma-alue on pieni. Järveen on johdettu toistakymmentä metsä- tai pelto-ojaa. Naaranlahteen laskee Kotalammen (4 hehtaaria, ha) laskuoja. Järven länsipuolella olevalla kannaksella on kallioisia mäkiä ja harjuja. Sekä Lapinlampi (5 ha) että Lintulampi (11 ha) sijaitsevat mäkien ja harjujen välissä. Lapinlammesta ei tule ojia, mutta Lintulammesta tulee suoraksi kaivettu pelto-oja Oksalankylän rantaan. Järven ja valuma-alueen laskujoki Pyhtäänjoki lähtee Savionlahden lounaisrannasta ja se laskee 800 metrin päässä Leppäveteen. Matkallaan joki virtaa Rimmen (4 ha) ja toisen lammen läpi. Järveltä tulee pudotusta Leppävedelle mennessä 0,2 metriä.
Luontoarvoja

Järven vedenlaatu on hyvä, mikä havaitaan esimerkiksi järven näkösyvyydestä, joka on ollut vuonna 2006 2,5 metriä. Muutkin tutkitut arvot ovat vuodelta 2006. Veden väriluku on 10 mg Pt/l ja veden happamuustaso on pH 7,3. Kun veden kokonaisfosforipitoisuus on 11 mikrogrammaa litrassa vettä, voidaan järvi luokitella karuksi.
Järvellä ei ole tehty kalatutkimuksia, mutta siihen on istutettu kuhaa, järvitaimenta, harjusta, siikaa ja planktonsiikaa. Järven linnusto ja nisäkäslajisto on tavanomainen, mutta luontoselvityksessä havaittiin joitakin poikkeuksia. Naurulokki on alueella taantunut, ja selvityksessä havaittiin muutaman parin kalastelevan järven lahdilla. Järvellä ilmeisesti pesii selkälokkia ainakin yksi pari. Muutamissa lahdissa elää pikkutikka ja liito-orava.
Historiaa

Alueella oli Itämeren Ancylusvaiheen aikana noin 8400 eaa. järvenrantaa 112,5 metrin korkeudella mpy. Tiedetään, että Keski-Suomessa oli tuolloin asutusta ja että järven alueella on saatettu jo silloin vierailla tai jopa asua. Muinais-Päijänne on yltänyt alueella 101 metrin korkeuteen mpy. noin 5000 eaa. Kun Muinais-Päijänteen vesiallas kallistui etelään päin, on vedenpinta siitä laskenut, ja Heinolanharjun puhjettua vesi laski nopeasti. Pyyntiyhteisöjen jättämiä muinaismuistoja löytyy korkeuskäyriltä noin 85–102,5 metriä mpy.
Järven karttanimi alueen 1700-luvun yleiskartassa on ”Pyhtus jerwi” . Savionlahden pohjukan ympäristö on maakunnallisesti arvokasta kulttuurialuetta. Kylän asutus on ryhmittynyt 1850-luvulla valmistuneen tien lähelle. Vanhin tieto järven kiinteästä asutuksesta on maakirjoissa 1500-luvulta. Erämaaseudulla toimineen erakkokalastajan asumus eli ”Velliniemen kalamaja” on edelleen paikallaan.
Vuoden 1963 peruskartassa on järven vedenpinnan korkeudeksi merkitty 81,1 metriä mpy. ja sitä uudemmissa karttoissa vuosilta 1983 ja 1992 on korkeuslukema 81,2 metriä. Vuoden 1963 korkeusarvot tule korottaa 0,1 metrillä, jotta saadaan nykyiset lukemat. Koska nykyinen vedenpinnan korkeus on kartoissa 81,0 metriä, niin vaikuttaa siltä, että vedenpinta olisi alentunut 0,2 metriä. Järvenlaskulle ei löydy vahvistusta internetissä, joten asiaan tulee suhtautua varauksella siihen asti kunnes lähde varmistuu.
Aiheesta muualla

Keski-Suomen valtakunnallisesti ja maakunnallisesti arvokkaat maisema-alueet 2016, Keski-Suomen liitto
(14.3)
Red Riverin piirikunta (Louisiana)

Red Riverin piirikunta (engl. Red River Parish, ransk. Paroisse de la Rivière-Rouge) on Yhdysvaltojen Louisianan osavaltiossa sijaitseva piirikunta. Sen väkiluku oli 8 442 vuonna 2019. Piirikunnan hallintokeskus on Coushattan kunta. Piirikunta on perustettu 2. maaliskuuta 1871.
Aiheesta muualla

Kuvia tai muita tiedostoja aiheesta Red Riverin piirikunta (Louisiana) Wikimedia Commonsissa
Randy Korlin

Kalervo "Randy" Korlin (1947 tai 1948 − 20. heinäkuuta 2005 Espanja) oli suomalainen muusikko, joka tunnettiin parhaiten Solistiyhtye Suomen perustajajäsenenä ja haitaristina.
Korlinin ura muusikkona alkoi 1960-luvulla Ernos-yhtyeessä, jossa hän soitti koskettimia maaliskuusta 1968 saman vuoden kesäkuuhun asti. Korlin oli mukana yhtyeen albumilla Rutto ja romu. Ernos-yhtyeen jälkeen Korlin soitti yhdessä Pekka Hartosen ja Lassi Marttilan kanssa Luxusband-nimellä muun muassa Kari Tapion ja Lea Lavenin taustayhtyeenä. Vuonna 1981 kolmikko perusti Solistiyhtye Suomen, joka esitti humoristista tanssimusiikkia. Yhtye oli erityisen suosittu 1980-luvulla ja saavutti kaksi kultalevyä. Korlin erosi Solistiyhtye Suomesta vuonna 1988, jolloin hän jäi sairaseläkkeelle. Korlin julkaisi vuonna 1992 yhdessä Flamingo-yhtyeen kanssa albumin Randy Korlin & Flamingo. Myös Solistiyhtye Suomi koottiin uudestaan vuonna 1999. Korlin soitti tässä kokoonpanossa haitarin lisäksi koskettimia.
Korlin kuoli Espanjassa sydänkohtaukseen 57-vuotiaana vuonna 2005.
Randy Korlin oli 1960-luvun lopulta vuoteen 1972 naimisissa Helena Korlinin kanssa. Parilla oli yksi yhteinen lapsi. Helena Korlin kuoli vuonna 1979 henkirikoksen uhrina.
Postimies Pate

| Postimies Pate> Postman Pat |
| --- | --- |

Tyyli:  seikkailu, stop motion
Kestoaika:   15 minuuttia (sarja)  30 minuuttia (erikoisuuksia) 
Luoja(t):  John Cunliffe, Ivor Wood
Kehittäjä(t):  Ivor Wood
Pääosissa:  Ilkka Merivaara, Kaija Kiiski, Rabbe Smedlund, Päivi Akonpelto
Alkuperämaa:   Yhdistynyt kuningaskunta
Alkuperäiskieli:  englanti
Verkko:   BBC One  Yle TV1  Yle TV2  Sub
Esitetty:  16. elokuuta 1981 – 29. maaliskuuta 2017
Tuotantokausia:  8
Jaksoja:  179
Tuotanto
Tuottaja(t):  Jim Henderson Television
Ohjaaja(t):  Ivor Wood
Käsikirjoittaja(t):  John Cunliffe
Säveltäjä(t):   Bryan Daly  Simon Woodgate 
Leikkaaja(t):  Martin Bohan
Tuotantoyhtiö(t):   Woodland Animations (1981-1996)  Entertainment Rights (2003-2008)  Cosgrove Hall Films (2003-2008)  Classic Media (2013)  MacKinnon and Saunders (2013-2017)  Dream Works Classics (2017-2018) 
Levittäjä:   Entertainment Rights (2003-2008)  Dream Works Classics (2013-2017) 
Aiheesta muualla
IMDb 
Postimies Pate (Postman Pat) on brittiläinen BBC:n animoitu lastensarja, jossa ystävällinen postimies Pate seikkailee kuvitteellisessa Yorkshiren kylässä Greendalessa (suom. Viherlaakso), jonka esikuvana on Cumbriassa sijaitseva Longsleddalen laakso. Alkuperäiset jaksot kuvattiin vuonna 1981. Bryand Dalyn säveltämä sarjan tunnusmusiikki on myöhemmin elvytetty mm. matkapuhelinten soittoäänenä. Animaatiosta vastasi Ivor Wood ja käsikirjoituksesta John Cunliffe.
Postimies Paten äänenä on tunnettu näyttelijä ja laulaja Ken Barrie (9. tammikuuta 1933 – 29. heinäkuuta 2016). Päähenkilön lisäksi hän toimi Postimies Pate -sarjassa myös useiden muiden hahmojen äänenä ja lauloi mm. tunnuskappaleen, joka viihtyi 15 viikkoa Brittien top-75-singlelistalla vuonna 1982. Barrie palasi rooliin kahdesti, 1990-luvulla ja vuosituhannen vaihteen jälkeen tehdyissä uusissa jaksoissa. [lähde? ]
Vuonna 2003 Beast Banksin postitoimisto Longsleddalessa, Greendalen toimiston esikuva, lopetti toimintansa. 15. syyskuuta 2004 entiseen postitoimistoon kiinnitettiin kyltti, joka kertoo toimiston toimineen inspiraationa Postimies Paten tarinoille. Vuonna 2014 Postimies Patesta tehtiin elokuva.
Postimies Pate ilmestyi Suomessa 1980-luvun lopussa ja 1990-luvun alussa VHS-kasetteina nimellä Postimies Pat tai Posti-Pat.
Hyvin samantyylinen nukkeanimaatio kuin Postimies Pate on walesiläinen Palomies Sami (engl. Fireman Sam). Sarjaa on Suomessa näyttänyt Yle TV1 Veturi lastenohjelmassa, Yle TV2, Sub ja C More Juniori, sekä ruotsinkielisenä Yle Fem BUU-klubben-lastenohjelmassa.
Keskeisiä henkilöhahmoja

Pate Kivi - Postimies Pate
Saara Kivi - Paten vaimo, pyörittää asemakahvilaa Nishan kanssa
Juho Kivi - Paten ja Saaran poika, koululainen
Jessi - Paten kissa
Pekka Eerola - Postikeskuksen johtaja
Laura Eerola - Pekan vaimo, opettaja
Lilli Eerola - Pekan ja Lauran tytär, koululainen, istuu pyörätuolissa, soittaa pianoa
Lennu Laakso - keksijä, mekaanikko, huoltoaseman pitäjä
Artturi Silventoinen - Poliisi
Lissu Silventoinen - Artturin tytär, koululainen
Alpo Tuomela - Maatilan omistaja
Tyyne Tuomela - Alpon vaimo, myy torilla oman maatilan tuotteita
Ville Tuomela - Alpon ja Tyynen poika, koululainen, tykkää rokista ja skeittaamisesta
Amar Bains - Veturinkuljettaja
Nisha Bains - Amarin vaimo, pyörittää asemakahvilaa Saaran kanssa
Meera Bains - Amarin ja Nishan tytär, koululainen, lemmikkinä gekko Jori
Nikhil Bains - Amarin ja Nishan poika, vauva
Armi - Eläinlääkäri
Poppeli - Armin poni
Tohtori Kilpinen - lääkäri
Sara Kilpinen - Tohtori Kilpisen tytär, koululainen
Rouva Kokkinen - Viherlaakson postitoimiston pitäjä
Pepi - Rouva Kokkisen koira
Mikael Lampinen - kauppa-auton pitäjä, torikauppias
Kalle Rinkinen - koululainen, kiinnostunut mm. tähtitieteestä ja dinosauruksista
opettaja (Jere) Rinkinen - Kalle Rinkisen isä, toimii opettajana ainakin varhaisemmissa jaksoissa
Pastori
Postimies Pate -animaatiojulkaisut Suomessa

Vuonna 2001 FS Film Oy on julkaissut useita Postimies Pate -VHS-elokuvia. Suomennoksesta ja ohjauksesta vastasi Jertta Ratia-Kähönen. Äänirooleissa esiintyvät Kaija Kiiski ja Ilkka Merivaara. Vuonna 2007 FS Film Oy julkaisi Pate-animaatioita DVD:llä. Osa oli aiemmin VHS-muodossa julkaistuja Pate-tarinoita. Uudemmilla julkaisuilla ääninäyttelijöiksi on kreditoitu myös Päivi Akonpelto ja Rabbe Smedlund.
VHS-julkaisuilla Brian Dalyn tunnuslaulun on suomentanut Merike Kaira. Tunnuslaulu alkaa sanoilla "Postin tuo, postin tuo, postin tuo Pate jokaisen luo..." Ainakin joissakin jaksoissa, jotka on näytetty TV:ssä 2000-luvulla, on erilainen tunnuslaulu.
Pate-tarinoita on myös julkaistu Sesam opetus -sarjana nimellä Postimies Pat - opimme englantia. Tarinoissa on suomenkielinen kertoja Juha Paananen.
Lisäksi on myös julkaistu Sesam Video -sarjana nimellä Postimies Pat. Jaksoissa on suomenkielinen kertoja Pauli Virta.
Kuten myös Lasten TV Puoli kuuden ohjelmista -sarjana nimellä Postimies Pate. Jaksoissa on suomenkielinen kertoja Risto Aaltonen.
Postimies Pate -animaatiojulkaisut Suomessa > VHS- ja DVD-julkaisut

Postimies Paten salaisuus (VHS, DVD)
Postimies Paten traktoriposti (VHS, DVD)
Postimies Pate ja sumuinen päivä (VHS, DVD)
Postimies Pate myöhässä (VHS, DVD)
Postimies Pate seuraa narua (VHS, DVD)
Postimies Pate lentää (VHS, DVD)
Postimies Pate ja nälkäinen vuohi (DVD)
Postimies Pate jalkapalloilee (DVD)
Postimies Pate ja pupu (DVD)
Postimies Pate dinosauruksen jäljillä (DVD)
Postimies Pate: Kauhua kerrakseen (DVD)
Postimies Pate ja yllätyslahja (DVD)
Postimies Pate kuumailmapallon kyydissä (DVD)
Postimies Pate ja salainen supersankari (DVD)
Postimies Pate ja juna karkuteillä (DVD)
Postimies Pate ja naamiaiset (DVD)
Postimies Pate ja ovelat lampaat (DVD)
Postimies Pate ja uusia ennätyksiä (DVD)
Postimies Pate ja kultakuumetta (DVD)
Postimies Pate ja poniposti (DVD)
Postimies Pate rohkeana (DVD)
Postimies Pate ja periksi ei anneta (DVD)
Postimies Pate Postimies Paten jouluaatto (DVD)
Postimies Pate ja meluisa päivä (DVD)
Postimies Pate: Pellenä (DVD)
Postimies Paten joulu (DVD)
Aiheesta muualla

Postimie Pate -sarjan kotisivut (englanniksi)
Palomies Sami -sarjan kotisivut (englanniksi)
Rakennusperinteen Ystävät

| Rakennusperinteen Ystävät Ry |
| --- | --- |
Perustettu:  1997
Kotipaikka:  Turku
Jäsenmäärä:  2200
Jäsenlehti:  Tuuma
Aiheesta muualla
tuuma.net
Infobox OKVirheellinen NIMI-arvo: 
Rakennusperinteen Ystävät ry – Byggnadstraditionens Vänner rf on suomalainen yhdistys, joka on perustettu valtakunnalliseksi yhteistyökanavaksi rakennusperinteestä ja kulttuuriperinteestä kiinnostuneille. Yhdistys on suomen- ja ruotsinkielinen ja sen kotipaikka on Turku. Yhdistys perustettiin vuonna 1997 ja se on julkaissut vuodesta 2001 Tuuma-lehteä.
Yhdistys pyrkii edistämään vanhan rakennusperinteen ja perinteisten rakennustaitojen säilymistä. Toiminnan tarkoituksena on saada vanhat rakennukset ja kulttuuriympäristöt säilymään siten, että ei tuhota niiden alkuperäistä tai kehitysvaiheiden kautta syntynyttä omaleimaisuutta ja tunnelmaa. Yhdistys haluaa myös edistää tämän tiedon soveltamista uudisrakentamiseen sekä perinteisten rakennusmateriaalien arvostuksen kohottamista.
Aiheesta muualla

Kotisivut.
Randy Lanier

| Randy Lanier> Henkilötiedot |
| --- | --- |
Kansalaisuus:   Yhdysvallat
Moottoriurheilija
CART
Vuodet:  1985–1986
Tallit:  Arciero Racing
Kilpailuja:  18
Voittoja:  0
Paalupaikkoja:  0
Nopeimpia kierroksia:  0
Paras sijoitus:  20.
Aikaisemmat sarjat
1981–1986:  IMSA GT
Mestaruudet
1984:  IMSA GT
Randy Thomas Lanier (s. 22. syyskuuta 1954 Lynchburg, Virginia) on yhdysvaltalainen entinen autourheilija. Hän kilpaili CART-sarjassa vuosina 1985 ja 1986.
23-vuotiaana kilpa-autoilun aloittanut Lanier kilpaili ennen CART-sarjaa kestävyyskilpailuissa, ja osallistui muun muassa Le Mansin 24 tunnin ajoon vuonna 1982. Indy 500 -kilpailussa Lanier sijoittui vuonna 1986 kymmenenneksi, ja oli myös kilpailun paras tulokas.
Lanier tuomittiin huumekaupasta vuonna 1988 elinkautiseen vankeusrangaistukseen ilman ehdonalaiseen pääsyn mahdollisuutta. Hän oli aloittanut huumeiden myymisen jo 15-vuotiaana.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Primetime Emmy 2015

Primetime Emmy 2015 oli järjestyksessään 67. Primetime Emmy -palkintogaala, jossa jaettiin palkinnot televisiosarjoille ja ohjelmille, joita esitettiin Yhdysvalloissa 1. kesäkuuta 2014 – 31. toukokuuta 2015. Gaala järjestettiin Microsoft Theaterissa Los Angelesissä 20. syyskuuta 2015.
Voittajat ja ehdokkaat

Ehdokkaat julkistettiin 16. heinäkuuta 2015.
Voittajat ja ehdokkaat > Ohjelmat

| Paras draamasarja | Paras komediasarja |
| --- | --- |
 Game of Thrones (HBO) Better Call Saul (AMC)  Downton Abbey (PBS)  House of Cards (Netflix)  Isänmaan puolesta (Showtime)  Mad Men (AMC)  Orange Is the New Black (Netflix):  Rouva varapresidentti (HBO) Louie (FX)  Moderni perhe (ABC)  Puisto-osasto (NBC)  Silicon Valley (HBO)  Transparent (Amazon Instant Video)  Unbreakable Kimmy Schmidt (Netflix)
Voittajat ja ehdokkaat > Näyttelijät

| Paras miespääosa draamasarjassa | Paras naispääosa draamasarjassa |
| --- | --- |
 Jon Hamm – Don Draper – Mad Men (AMC) Kyle Chandler – John Rayburn – Bloodline (Netflix)  Jeff Daniels – Will McAvoy – Newsroom (HBO)  Bob Odenkirk – Jimmy McGill – Better Call Saul (AMC)  Liev Schreiber – Ray Donovan – Ray Donovan (Showtime)  Kevin Spacey – Francis Underwood – House of Cards (Netflix):  Viola Davis – Annalise Keating – How to Get Away with Murder (ABC) Taraji P. Henson – Cookie Lyon – Empire (Fox)  Claire Danes – Carrie Mathison – Isänmaan puolesta (Showtime)  Tatiana Maslany –  Sarah, Alison, Cosima, Helena, Rachel ja Krystal – Orphan Black (BBC America)  Elisabeth Moss – Peggy Olson – Mad Men (AMC)  Robin Wright – Claire Underwood – House of Cards (Netflix)
Paras miespääosa minisarjassa tai televisioelokuvassa: Paras naispääosa minisarjassa tai televisioelokuvassa
 Richard Jenkins – Henry Kitteridge  – Olive Kitteridge (HBO) Adrien Brody – Harry Houdini – Houdini (History)  Ricky Gervais – Derek – Derek: The Special (Netflix)  Timothy Hutton – Russ – American Crime (ABC)  David Oyelowo – Peter Snowden – Nightingale (HBO)  Mark Rylance – Thomas Cromwell – Wolf Hall (PBS):  Frances McDormand – Olive Kitteridge – Olive Kitteridge (HBO) Maggie Gyllenhaal – Nessa Stein – The Honourable Woman (SundanceTV)  Felicity Huffman – Barb – American Crime (ABC)  Jessica Lange – Elsa Mars – American Horror Story: Freak Show (FX)  Queen Latifah –  Bessie Smith – Bessie (HBO)  Emma Thompson – Mrs. Lovett – Sweeney Todd: The Demon Barber Of Fleet Street (Live From Lincoln Center) (PBS)
Paras miespääosa komediasarjassa: Paras naispääosa komediasarjassa
 Jeffrey Tambor – Maura Pfefferman – Transparent (Amazon Instant Video) Anthony Anderson – Andre Johnson – black-ish (ABC)  Louis C.K. – Louie – Louie (FX)  Don Cheadle – Marty Kaan – House of Lies (Showtime)  Will Forte – Phil Miller – The Last Man on Earth (Fox)  William H. Macy – Frank Gallagher – Hävyttömät (Showtime)  Matt LeBlanc – Matt LeBlanc – Amerikan frendi (Showtime):  Julia Louis-Dreyfus – Presidentti Selina Meyer – Rouva varapresidentti (HBO) Edie Falco – Jackie Payton – Nurse Jackie (Showtime)  Lisa Kudrow – Valerie Cherish – The Comeback (HBO)  Amy Poehler –  Leslie Knope – Puisto-osasto (NBC)  Amy Schumer – Amy – Inside Amy Schumer (Comedy Central)  Lily Tomlin – Frankie – Grace and Frankie (Netflix)
Paras miessivuosa draamasarjassa: Paras naissivuosa draamasarjassa
 Peter Dinklage – Tyrion Lannister – Game of Thrones (HBO) Jonathan Banks – Mike Ehrmantraut – Better Call Saul (AMC)  Jim Carter – Mr. Carson – Downton Abbey (PBS)  Alan Cumming – Eli Gold – Good Wife (CBS)  Michael Kelly – Doug Stamper – House of Cards (Netflix)  Ben Mendelsohn – Danny Rayburn – Bloodline (Netflix):  Uzo Aduba – Suzanne “Crazy Eyes” Warren – Orange Is the New Black (Netflix) Christine Baranski – Diane Lockhart – Good Wife (CBS)  Emilia Clarke – Daenerys Targaryen – Game of Thrones (HBO)  Joanne Froggatt –  Anna Bates – Downton Abbey (PBS)  Lena Headey – Cersei Lannister – Game of Thrones (HBO)  Christina Hendricks – Joan Harris – Mad Men (AMC)
Voittajat ja ehdokkaat > Käsikirjoitus

| Paras käsikirjoitus draamasarjassa | Paras käsikirjoitus komediasarjassa |
| --- | --- |
 David Benioff, D. B. Weiss – ”Mother’s Mercy” – Game of Thrones (HBO) Joshua Brand – ”Do Mail Robots Dream Of Electric Sheep?” – Americans (FX)  Gordon Smith – ”Five-O” – Better Call Saul (AMC)  Semi Chellas, Matthew Weiner – ”Lost Horizon” – Mad Men (AMC)  Matthew Weiner – ”Person to Person” – Mad Men (AMC):  Simon Blackwell, Tony Roche (käsikirjoitus ja tarina); Armando Iannucci (tarina) – ”Election Night” – Rouva varapresidentti (HBO) David Crane, Jeffrey Klarik – ”Episode 409” – Amerikan frendi (Showtime)  Will Forte – ”Alive in Tuscon (Pilot)” – The Last Man on Earth (Fox)  Louis C.K. – ”Bobby’s House” – Louie (FX)  Alec Berg –  ”Two Days of The Condor” – Silicon Valley (HBO)  Jill Soloway – ”Pilot” – Transparent (Amazon Instant Video)
Voittajat ja ehdokkaat > Ohjaus

| Paras ohjaus draamasarjassa | Paras ohjaus komediasarjassa |
| --- | --- |
 David Nutter – ”Mother’s Mercy” – Game of Thrones (HBO) Tim Van Patten – ”Eldorado” – Boardwalk Empire (HBO)  Jeremy Podeswa – ”Unbowed, Unbent, Unbroken” – Game of Thrones (HBO)  Lesli Linka Glatter – ”From A to B and Back Again” – Isänmaan puolesta (Showtime)  Steven Soderbergh – ”Method and Madness” – The Knick (Cinemax):  Jill Soloway – ”Best New Girl” – Transparent (Amazon Instant Video) Phil Lord, Christopher Miller – ”Alive in Tuscon (Pilot)” – The Last Man on Earth (Fox)  Louis C.K. – ”Sleepover” – Louie (FX)  Mike Judge –  ”Sand Hill Suffle” – Silicon Valley (HBO)  Armando Iannucci – ”Testimony” – Rouva varapresidentti (HBO)
Eniten voittoja/ehdokkuuksia

| Määrä> Voitot | Sarja> Voitot |
| --- | --- |
12: Game of Thrones
8: Olive Kitteridge
5: American Horror Story: Freak Show
5: Transparent
5: Rouva varapresidentti

| Määrä> Ehdokkuudet | Sarja> Ehdokkuudet |
| --- | --- |
24: Game of Thrones
19: American Horror Story: Freak Show
13: Olive Kitteridge
12: Bessie
11: House of Cards
11: Mad Men
11: Transparent
10: American Crime
10: Boardwalk Empire
9: Rouva varapresidentti
Randy Gardner

Randy Gardner (s. 1946) on yhdysvaltalainen mies, joka teki aikanaan ennätyksen maailman pisimpään yhtäjaksoisesti hereillä olevana ihmisenä ilman minkäänlaisten erityisaineiden käyttöä. Gardnerin ennätys oli 264,4 tuntia (11 vuorokautta 24 minuuttia) ja se on tieteellisesti dokumentoitu[lähde? ]. Ennätys on sittemmin rikottu.
Valvomissuoritus

Gardner valvoi 11 vuorokautta koulunsa tiedemessuilla San Diegossa 28. joulukuuta 1963 – 8. tammikuuta 1964. Hän ei käyttänyt ennätyksen teossa huumeita tai piristeitä, ei edes kofeiinia. Apuna kokeessa hänellä olivat ystävät, televisiotoimittajat ja flipperi. Kahden vuorokauden jälkeen hän ei enää kyennyt katsomaan televisiota, koska kuva ei piirtynyt tarkkana hänen verkkokalvolleen. Kolmen vuorokauden jälkeen liikkuminen ja puhe alkoivat käydä vaikeiksi. Neljän päivän jälkeen hän koki voimakkaita aistiharhoja ja kuvitteli olevansa kuuluisa amerikkalainen jalkapalloilija voittamassa Rose Bowlia. Kuitenkin kokeen loppua kohden Gardner säilyi valvottuun aikaan nähden yllättävän toimintakykyisenä ja pystyi vielä 11. vuorokauden aikana voittamaan televisiotoimittajan pingiksessä.
Valvomisennätyksensä jälkeen Gardner nukkui 14 tuntia 40 minuuttia putkeen. Seuraavana yönä hän nukkui kymmenen ja puoli tuntia, minkä jälkeen palasi normaaliin vuorokausirytmiinsä.
Käännös suomeksi
Ripsiväri

Malli on käyttänyt sekä ripsi- että luomiväriä.
Ripsiväri eli maskara on kosmetiikkatuote, jota käytetään ehostuksessa korostamaan silmäripsiä eli niiden kokoa, määrää ja muotoa. Ripsivärejä myydään nykyään lähinnä hylsymäisissä pulloissa, joiden kierrekorkkiin on kiinnitetty levitykseen tarkoitettu pitkänomainen harja. Yleisimpiä ripsivärisävyjä ovat musta, ruskea, vihreä ja sininen. Vuosikymmenien tauon jälkeen on taas myynnissä myös niin sanottua kakkumaskaraa; rasiassa on oma nappi kiinteää ripsiväriä, jota kostutetaan (yleensä syljellä) ja hierotaan pakkauksen mukana olevaan harjaan, jolla aine levitetään silmäripsiin.